Paul Ambur

Paul Evald Ambur (1936. aastani Hamburg; 5. jaanuar 1904 Järvakandi vald – 21. aprill 1974 Tallinn) oli eesti kirjandusteadlane ja ekslibrist. 

Kirjandusteadlasena oli ta peamiselt lastekirjanduse kriitik ja teoreetik, kes muu hulgas koostas koolidele kirjandusvalimikke.Jaanika Palm. Eesti lastekirjanduse teooria ja kriitika kuni aastani 1939. Tartu Ülikooli magistritöö. Tartu 2010. Teedrajav oli tema kui ekslibristi panus kultuurilukku raamatukunsti vallas: ta oli Eesti kunstipärase eksliibrise üks kõige põhjalikumaid uurijaid ja mõjutajaid. Tema isiklikus eksliibrisekogus, mida ta 44 aasta jooksul järjest täiendas, oli lõpuks ligi 40 000 eksliibrist.Tiina-Mall Kreem. Paul Ambur ja Eesti eksliibrisekultuur. Historiograafia ja uurimispotentsiaal (lk 79–99) Tuna 4 / 2021.

Ta oli korporatsiooni Sakala liige. 

Aastatel 1949–1954 oli ta poliitvang: süüdistatuna nõukogudevastaste kirjutiste avaldamises Teise maailmasõja ajal, määrati talle 25 aastat vangistust Sverdlovski oblastis Sosva üldlaagris ning kogu tema vara (sh u 3000 raamatut, neist paljud koos eksliibristega) konfiskeeriti. Pärast Stalini surma 1953. aastal lühendati ta karistusaeg kümnele aastale ja kui poliitvangidele kuulutati välja amnestia, sai ka Ambur 1954. aastal koju naasta.Tiina-Mall Kreem. Paul Ambur ja Eesti eksliibrisekultuur. Historiograafia ja uurimispotentsiaal (lk 79–99) Tuna 4 / 2021.

Hariduskäik
1913–1919 algkool Järvakandis
1919–1924 Tallinna Õpetajate Seminar (pedagoogika)
1924–1929 Tartu Ülikool (eesti keel ja kirjandus); magistritöö: "Mõistete arenemine Eesti rahvalaulu värsist" (1929)
1929–1934 ja 1939–1940 Tartu Ülikool (õigusteadus; lõpetas 1940)

Töökäik
1924–1925 Kehtna algkooli õpetajaPaul Ambur (Hamburg) (1904-1974) - õpetaja Kehtna algkoolis aastatel 1924-1925. Digikogu. Vaadatud 31.10.2025. 
1925–1931 õpetaja ja koolijuhataja muudes koolides
1931–1944 kirjastus Loodus, Tartu Eesti Kirjastus, Riikliku Kirjastuse müügikeskus
1945–1948 kirjastus Ilukirjandus ja Kunst
1949 Eesti NSV Kirjastuskeskus
1964–1965 Kunstifondi rändnäituste osakonna direktori kohusetäitja

Teoseid
"Eesti kirjanduse ajaloo võrdleva kronoloogia tabelid". [Paul Hamburg]. Tartu, 1929
"Ernst Särgava elukäigust". Tartu, 1938
"Märkmeid autoriõiguse kaitse seaduse projekti kohta" Tartu: Õigus, 1940
"Eesti kunstipärastest eksliibristest". Tallinn, 1958
"Eesti eksliibrised". Tallinn : Eesti NSV Kunst, 1968
"Väliseestlastele ja väliseesti kunstnike loodud eksliibrised". Tallinn, 1968

Sancho Panza pseudonüümi all
"Kirjanduslikke epigramme". Tallinn, 1933
Evald Kindluste pseudonüümi all
"Talvised rändlinnud". Tartu: Loodus, 1931 – romaan

Viited

 Kirjandus 
Heikki Lahi. "Eksliibris ja Paul Ambur". [Näituse kataloog] Tartu, 1975 

Välislingid
Paul Ambur Tartu Ülikooli üliõpilaste nimekirjas 1918–1944

Kategooria:Eesti kirjanduskriitikud
Kategooria:Eesti toimetajad
Kategooria:Eesti raamatuteadlased
Kategooria:Eesti kirjandusloolased
Kategooria:Eesti kirjandusteadlased
Kategooria:Tartu Ülikooli õigusteaduskonna vilistlased
Kategooria:Korporatsioon Harjola liikmed
Kategooria:Korporatsioon Sakala liikmed
Kategooria:Eesti represseeritud isikud
Kategooria:Pärnamäe kalmistule maetud
Kategooria:Sündinud 1904
Kategooria:Surnud 1974